I-ca-yaa 12
Dit tɛthä lɔaac
1
Ɛn cäŋ ɛmɔ bi wee i̱,
“Ɣän bä ji̱ liak lö Kuoth Nhial,
ɛ cäŋ ni mɔ gaki kɛ ɣä mɔ,
ci gakdu jiɛɛn kä ɣä,
kä ci ɣä bum.
2
“Kɛ thuɔ̱k Kuoth ɛ käändä,
bä ŋäth ni jɛ /cä bi dual,
kɛ ɣöö Kuoth Nhial ɛ buɔ̱mdä
kä ɛ ditdä,
kä ɛ jɛn la ka̱ndä mɔ.”
3
Kä bia pi̱w jɔm rɛy ji̱eeri känä kɛ tɛ̈th lɔaac. 
4
Kä bia ruac ɛn cäŋ ɛmɔ wä yɛn i̱,
“La̱rɛ Kuoth Nhial tɛ̈th lɔaac,
kä palɛ jɛ kɛ ciötdɛ,
kä jakni min cɛ la̱t
kä ŋa̱ckɛ ɛ döör,
kä latdɛ jɛ ɛn ɣöö
di̱t ni jɛn.
5
“Puanyɛ Kuoth Nhial kɛ diit,
kɛ ɣöö cɛ ti di̱t la̱t,
ɛ wi̱c muɔ̱ɔ̱n ŋäc jɛ kɛɛliw
kɛn tin cɛ la̱t.
6
Rɔalɛ kɛ̈tdɛ diit tɛthkä lɔaac
lö yɛn ji̱ Dha-yɔn,
kɛ ɣöö te Kɛl I-thɛ-rɛl in
Rɛl Gɔɔydɛ rɔ rɛydun.”
